Diari Oficial de la Generalitat Valenciana


Sumari del DOGV 3552, del 03-08-1999 (1999/6998)

Informació pública de l'alternativa tècnica de proposta de programa amb la documentació complementària de proposta de planejament, juntament amb el projecte d'urbanització i proposta de reparcel·lació voluntària, per al sector de sòl urbanitzable denominat Mascarat-Toix, Sector 29.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3552

Data del DOGV
:   03-08-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6998


Organisme emissor
:   Ajuntament de Calp

Tipus de document
:   Anunci

Informació pública de l'alternativa tècnica de proposta de programa amb la documentació complementària de proposta de planejament, juntament amb el projecte d'urbanització i proposta de reparcel·lació voluntària, per al sector de sòl urbanitzable denominat Mascarat-Toix, Sector 29. [1999/X6998]
  
Per Decret de l'Alcaldia-presidència de l'Ajuntament de Calp, amb data 12 de juliol de 1999, es va dictar la resolució següent:
  
Primer
  
Sotmetre a informació pública l'alternativa tècnica de proposta de programa amb la documentació complementària de proposta de planejament, juntament amb el projecte d'urbanització i proposta de reparcel·lació voluntària, promogut per la mercantil Edificaciones Calpe, SA, per al sector de sòl urbanitzable denominat Mascarat-Toix, Sector 29.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i s'hi podran presentar alternatives tècniques i al·legacions durant vint dies, comptadors des de la publicació de l'edicte en el Diari Oficial de la Generalitat Valenciana, previ avís als titulars cadastrals al seu domicili fiscal, i publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública, derivat de la inserció de l'edicte en el Diari Oficial de la Generalitat Valenciana.
  
Quart
  
Si, durant els deu primers dies d'informació pública, cap persona es comprometés de presentar una alternativa tècnica substancialment distinta a la inicial i en prestara caució, els anteriors terminis es prorrogaran per vint dies addicionals, s'anunciarà la pròrroga esmentada al tauler d'anuncis de l'Ajuntament i es comunicarà als qui per desconèixer-la presenten pliques prematurament.
  
Cinquè
  
L'acte d'obertura de pliques es realitzarà en la data hàbil següent a la conclusió del termini per a presentar-les.
  
Sisè
  
L'expedient podrà consultar-se en els serveis tècnics de l'Ajuntament de Calp, els dies laborables de 9 a 14 hores.
  
Setè
  
Concloses les anteriors operacions, s'haurà d'emetre el corresponent informe tècnic.
  
Vuitè
  
Finalitzades les anteriors actuacions, el Plenari de l'Ajuntament podrà aprovar un programa tot definint-ne els continguts, per elecció d'una alternativa tècnica i una proposició entre les presentades, amb les modificacions parcials que estime oportunes; i en el mateix acte podrà adjudicar, motivadament, l'execució del programa aprovat en favor de qui hagués formulat la proposició juridicoeconòmica i assumida l'alternativa tècnica més adient per a executar l'actuació.
  
Cosa que fem pública en compliment del que estableix l'article 46.3. de la vigent Llei Reguladora de l'Activitat Urbanística.